שש פעמים

שש פעמים הוא סרט דרמת נעורים ישראלי משנת 2013. זהו סרטו העלילתי ראשון של הבמאי יונתן גורפינקל. הסרט הופק במימונם של קרן הקולנוע הישראלי, שידורי קשת ומפעל הפיס. את שיר הנושא מבצעת נינט טייב והוא גרסת כיסוי לשיר "A Girl Like Me" של פי ג'יי הארווי. הסרט, שנכתב בהשראת אירועים אמיתיים, מתאר כמה שבועות בחייהם של קבוצת מתבגרים בני 17 בהרצליה. אל החבורה הסגורה מתפרצת גילי, שהרגע עברה לבית הספר שלהם, ומנסה לתפוס את מקומה בכל דרך אפשרית. דרך גילי הצופים מתוודעים אל המעמדות, הערכים ויחסי הכוחות שמרכיבים את חוויית ההתבגרות בישראל של ימינו, המתועדת בריאליזם מטלטל וחסר רחמים. גילי משתמשת במיניותה כדי להתחבר לנערים מקובלים (עומרי ותומר). הם מצדם מנצלים אותה ומעבירים אותה מיד ליד. גילי לא מרוצה מהאופן שבו דברים מתפתחים אך ממשיכה לנסות להתחבר אליהם, מתוך תקווה שהדברים יסתדרו. הסרט מחולק לשישה חלקים, כל חלק מספר על אפיזודה מינית אחרת של גילי עם הנערים. למרות שגילי היא זו שמופיעה במקום, מפתה את הנערים לכאורה, ולא מתנגדת או נאבקת עם הנערים, ברור לצופה כי היא אינה מעוניינת בחלק מהמהלכים המיניים המתרחשים ואף מנסה להתנגד להם. התנגדותה נרשמת כסוג של משחק עבור הנערים. במהלך התהליכים האלה, ישנה התעלמות הורית מוחלטת, גם של הוריה של גילי, וגם מהוריו של עומרי. בספטמבר 2012 השתתף בפסטיבל הסרטים הבינלאומי סן סבסטיאן, ספרד וזכה בו בפרס בקטגוריית "מבט אחר". השתתף בפסטיבל הסרטים הבינלאומי חיפה ה-28, אשר נערך באוקטובר 2012, וזכה בו בשלושה פרסים: לבמאי יונתן גורפינקל לסרט הביכורים העלילתי, לתסריטאית רונה סגל ולשחקנית סיון לוי. הסרט הוקרן במסגרת התחרות הרשמית בפסטיבל הסרטים טרייבקה בניו יורק, שנפתח ב-17 באפריל 2013. ואחר כך נרכש להפצה בארצות הברית. סיון לוי זכתה בפרס אופיר בקטגוריית השחקנית הטובה של השנה על משחקה בסרט בטקס פרסי אופיר שהתקיים ב-28 בספטמבר 2013. רונה סגל וסיון לוי זכו בפרס פורום המבקרים לשנת 2013. סיון לוי זכתה בפרס לשחקנית הטובה ביותר ב-Tallinn Black Nights Film Festival באסטוניה. "שש פעמים", במסד הנתונים הקולנועיים IMDb (באנגלית) "שש פעמים", באתר AllMovie (באנגלית) "שש פעמים", באתר Rotten Tomatoes (באנגלית) "שש פעמים", באתר ספר הקולנוע הישראלי "שש פעמים", באתר Metacritic (באנגלית) "שש פעמים", באתר אידיבי "שש פעמים", במסד הנתונים הקולנועיים KinoPoisk (ברוסית) "שש פעמים", במיזם "אישים" לתיעוד היצירה הישראלית שש פעמים באתר קרן הקולנוע הישראלי אור סיגולי, פסטיבל חיפה: ישראלי מפתיע וקוריאני מטלטל, באתר הארץ, 4 באוקטובר 2012 אורי קליין, "שש פעמים" הוא הסרט הבולט והנועז בפסטיבל הסרטים בחיפה, באתר הארץ, 9 באוקטובר 2012 "שש פעמים" התקבל לפסטיבל סן סבסטיאן, באתר וואלה, 19 באוגוסט 2012 הסרט הישראלי "שש פעמים" נרכש להפצה בינלאומית, באתר וואלה, 30 בספטמבר 2012 פסטיבל חיפה 2012: היום הרביעי: שש פעמים – יונתן גורפינקל (ישראל), באתר איתן - קולנוע מזווית אישית, 4 באוקטובר 2012 אבנר שביט‏, "שש פעמים": להוריד את הכובע בפני הסרט הישראלי המטלטל והאמיץ, באתר וואלה, 5 בדצמבר 2013 אורי קליין, "שש פעמים" הוא הישג קולנועי מרשים, באתר הארץ, 6 בדצמבר 2013 שמוליק דובדבני, "שש פעמים": לנצל בלי להתנצל, באתר ynet, 6 בדצמבר 2013 אמיר בוגן, הנוער לכאן! יונתן גורפינקל על "שש פעמים", באתר ynet, 11 בדצמבר 2013 דור בביוף, שש פעמים: ביקורת על הסרט ודיון בעקבותיו, באתר אנשי הספר, 11 בדצמבר 2013 אינה מיכאלי, שש פעמים יותר מידי: גיל וסקס אפיל על המסך הגדול, באתר "שיחה מקומית", 13 במאי 2014 שרים 6:6: על השירים בסרט "שש פעמים", באתר וואלה, 24 באוגוסט 2014 נירית אנדרמן, הסרט "שש פעמים" התקבל לפסטיבל סן סבסטיאן, באתר הארץ, 19 באוגוסט 2012 נירית אנדרמן, הסרט “שש פעמים” יתחרה בפסטיבל טרייבקה בניו יורק, באתר הארץ, 6 במרץ 2013 נירית אנדרמן, הסרט הישראלי "שש פעמים" נרכש להפצה בארה"ב, באתר הארץ, 8 באוגוסט 2013 אור סיגולי, עכבר העיר, פרסי אופיר: רצף זכיות מרשים, באתר הארץ, 29 בספטמבר 2013 פורום המבקרים: "הזאב הרע" - סרט השנה, באתר ynet, 8 בדצמבר 2013